Verdict final în cazul dosarului retrocedărilor ilegale: Prințul Paul de România și Remus Truică, condamnați definitiv la închisoare.
Remus Truică primește 7 ani de închisoare cu executare, în Dosarul retrocedărilor ilegale. Printre condamnați se află și prințul Paul de România. Condamnările din Dosarul Ferma Băneasa sunt definitive. Prejudiciul calculat de DNA depășește 145 de milioane de euro.
Ani grei de închisoare pentru nume importante. Remus Truică – fostul consilier al lui Adrian Năstase și Prințul Paul de România au fost condamnați definitiv în Dosarul Ferma Băneasa.Remus Truică a primit 7 ani de pușcărie, iar Paul de România 3 ani și 4 luni. Judecătorii de la Înalta Curte i-au mai condamnat doi oameni de afaceri din Israel, Benjamin Steinmetz și Tal Silberstein la câte cinci ani de închisoare.Jurnalistul Dan Andronic scapă de penitenciar, a primit 3 ani, dar cu suspendare. E un dosar complex, cu o listă lungă de acuzații.Benjamin Steinmetz, cândva cel mai bogat om din Israel, a pus mâna ilegal pe 28 de hectare din fosta Fermă Regală de la Băneasa și pe 47 de hectare de pădure din Snagov.Terenurile valorează peste 145 de milioane de euro. Remus Truică, Paul al României și Dan Andronic l-au ajutat.